
  Eivindvig

<!--

  Ned med Seilet! ind fra Havet!
  Ind hvor, under Sæd begravet,
  drømmer stille Eivindvig!
  Ind at see, om Rug og Havre
  tør paa Fjeldets Branter klavre,
  uden at forkjøle sig!

  Der bag Roser Maagen bygger.
  Rugen i Morellens Skygger
  triner kjæk og kront paa Myr.
  Som et Solskin Bygget blinker,
  men derover Heien synker
  lummer Vellugtnat fra Fyrr.

  Gaaer den Hosbond graa i Døden,
  bag ham Kløver-morgenrøden,
  som han skabte, skinner klar.
  Gaaer din Sjel til sidste Stjernen
  Sommervinden i Lucernen,
  Dahl, skal synge Hvad du var.

  Skjule maatte sig jo Stranden,
  blank og bar som Munkepanden,
  for den stærke Jesupræst.
  Gyldne Haver ham af Haanden,
  Lysets Straaler ham af Aanden
  gaae fra Eid til Sognefest.

  For at øve Mandestyrke,
  lære Adamsbarn at dyrke
  Eden frem af golde Jord,
  Herren Eivindvigen skabte
  til et Skjær, hvor Bølgen skrabte
  af hvert dristigt Foraars Spor.

  Sjeleild mod Elementer!
  Ædle Promethider henter
  ifra eder Selv den Kraft,
  som befaler Hav at loggre,
  tømmer Tordenskyens Koggre,
  kløver Fjeldene som Taft.

  Byd' du Sjel! - Naturen taber.
  Eivindvigens anden Skaber
  triner under sin Tropæ:
  Abildgaardens hvide Fane,
  mens i Plovens Seiersbane
  Axet bøier tusind Knæ.

  Medens svarte Myr forgyldes,
  Templet - hør! - af Toner fyldes.
  Det er Englevingers Klang,
  dem han ud af Kofter spiler :
  Brød af Steen og Aand af Striler
  Dahl i Eivindvigen tvang.

  Til min Gyldenlak

  Gyldenlak, før Du din Glands har tabt,
  da er jeg Det hvoraf Alt er skabt;
  ja før Du mister din Krones Guld,
  da er jeg Muld.

  Idet jeg raaber: med Vindvet op!
  mit sidste Blik faar din Gyldentop.
  Min Sjel dig kysser, idet forbi
  den flyver fri.

  Togange jeg kysser din søde Mund.
  Dit er det første med Rettens Grund.
  Det andet give du, Kjære husk,
  min Rosenbusk!

  Udsprungen faaer jeg den ei at see;
  thi bring min Hilsen, naar det vil skee;
  og siig, jeg ønsker, at paa min Grav
  den blomstrer af.

  Ja siig, jeg ønsker, at paa mit Bryst
  den Rose laa, du fra mig har kyst;
  og, Gyldenlak, vær i Dødens Huus
  dens Brudeblus!

  Paa Hospitalet, Om Natten

  Igjennem det store Fønster
  Fuldmaanen stirrer ind.
  "Ak, ligger du der, min Elsker,
  vel blegere end mit Skin ?"

  "Jeg gik forbi din Hytte;
  paa Arnen var ei Glød,
  paa Væggen stod Uhret stille,
  i Vinduet Rosen død.

  Nu gaar jeg til Stjernehaven.
  Der falder Dugg saa sval.
  Jeg den din Feber bringer
  i mine Horns Pokal.

  Nu gaar jeg til fjerne Høje,
  hvor Evighedsblommer gro.
  Fyldt er med Livsenshonning
  Nektariets Gyldensko.

  Jeg gaar til Drømmenes Rige;
  jeg fanger et Par saa smukt.
  De skulle med Vifter jage
  din Pandes Sved paa Flugt.

  Om fireogtyve Timer,
  imellem Eet og To,
  du kan igjen mig vente
  med Helsebod og Ro."

  Mens Maanen har sin Sanger
  frelst med sin Panacee,
  om Hospitalet siges,
  der Underværker skee.

  Saa gaar det til i Verden,
  saa skiftes Æren ud.
  Den kalder sig Bjørnens Skytte,
  som kjøber kun dens Hud.

  Anden Nat Paa Hospitalet

  Ad hvad jeg vil fortælle
  vil lærde Doktor lee.
  De Folk i Maanen Maanen
  og intet Andet see.

  En himmelsk Nonnes Aasyn
  den Syge seer uden Spøg,
  en himmelsk barmhjertig Søster,
  som gjør ham et Besøg.

  Precis som det var lovet
  gik Maanen igjen forbi.
  Den bar saa deilig en Guldkurv
  med hvide Roser i.

  Hun kasted dem indad Vindvet;
  de spredtes paa Gulv og Seng.
  Af Dugg end Kvistene glittred,
  hver liig en Sølverstreng.

  Saa reent de Roser lyste,
  ak, at min Haand saa hvid
  blev sort, som om den havde
  i Graven alt lagt en Tid.

  Min himmelske Nonne hvisked:
  "i Rosernes Blegheds Skjær
  Du Skjønhedens egen Farve
  og Himmelens Aanders seer.

  Den skal Du dig udkaare,
  ja med en Ridders Mod;
  for mine hvide Roser
  udslukke de rødes Blod.

  Udslukke dem paa Kinden
  og paa din Læbe med.
  Naar Du er bleg som min Rose,
  da har din Smerte Fred."

  Mig Selv

  Jeg i slet Lune, Morgenblad? Jeg, som kun
  behøver et Glimt af Solen
  forat briste i høi Latter af en Glæde jeg
  ikke kan forklare mig?

  Naar jeg lugter til et grønt Blad, glemmer
  jeg bedøvet
  Fattigdom, Rigdom, Fiender og Venner.

  Min Kats Strygen mod min Kind udglatter
  alle Hjertesaar.
  I min Hunds Øje Sænker jeg mine Sorger
  som i en dyb Brønd.

  Min Vedbende er voxet. Didudaf mit Vindu
  har den baaret paa sine brede Blade
  alle de Erindringer, jeg ikke bryder mig om
  at gjemme.

  Den første Foraarsregn vil falde paa
  Bladene og udviske nogle troløse Navne.
  De ville falde ned med Draaberne og
  forgifte Regnormens Huler.

  Jeg, som læser Henrykkelser paa hvert af
  Centifoliens, den Vaargaves, hundrede Blade -
  mig skulde en slet Avis bringe til at qvæle
  en Sekund med Ærgrelse ?

  Det vilde være som at dræabe himmelblaae
  og rosenrøde Sommerfugle.
  Den Synd gyser mit Hjerte for i sit Inderste.

  Det vilde være som at overøse mit endnu
  ugraanede Hoved med Aske,
  og at bortkaste de Diamanter af straalende
  Sekunder, Tiden endnu nedsaaer derover.

  Nei, frisk I Journalister! hvæsser eders
  Rævekløer kun paa Klippen.
  I rive kun Blomster løs og lidt Mos til en
  blød Grav.

  Som Insektets Stik i Muslingen, avle
  Fornærmelser kun Perler i mit Hjerte.
  De skulle engang pryde min Aands Diadem.

  Jeg hade ? Naar en Fugl flyver over mit
  Hoved, er mit Had flux tusind Alen borte.
  Det flyder hen med Sneen, det gaaer med de
  første Bølger fra Land og langt ud i Havet.

  Men hvi skulde ikke mine Aarer vredes ?
  Berøv ikke Landskabet dets brusende Bæk!
  Høistærede Vidjebusker, tillader Bækken at
  skumme, naar den gaaer imellem Stene.

  Jeg elsker ikke evindelig blaa Himmel, som
  jeg hader dumme glanende Øine.
  Har jeg ikke en Himmel, fordi den er fuld
  af drivende Skyer, Solens Eventyrslande ?

  Og om jeg ingen havde, er Guds ikke stor
  og herlig nok ?
  Klag ikke under Stjernerne over Mangel paa
  lyse Punkter i dit Liv.
  Ha, de blinke jo, som om de vilde tale til
  dig!

  Hvor straaler Venus iaften! Har Himlen
  ogsaa Foraar ?
  Nu have Stjernerne lyst hele Vintren; nu
  hvile de og fryde sig. Halelujah!

  Hvilken Rigdom for en Dødelig!
  Min Sjel fryder sig i Himlens Foraarsglæde,
  og skal deeltage i Jordens.

  Den tindrer stærkere end Vaarstjernerne, og
  den vil snart springe ud med Blomsterne.

  Herlige Aftenstjerne! Jeg blotter mit Hoved.
  Som et Krystalbad nedfalder din Glands
  derpaa.

  Der er Slægtskab mellem Sjelen og
  Stjernerne.
  Den triner i Stjernelyset udenfor Ansigtets
  Forhæng, hvis Folder ere forsvundne.

  Straalerne overgyde min Sjel med en Rolighed
  som af Alabaster.
  Som en Büste staaer den i mit Indre. Stirr i
  dens Træk!

  Nu ere de, som ville have dem. De
  Spodske ere stivnede.
  Min Sjel har kun Ligets milde Smiil. Hvi
  forfærdes I mere ?

  Den Djævel! Büsten har et leende Hjerte
  under sin Rolighed.
  Ve eders matte Fingre, at I ikke kunne faae
  fat paa det!

  Anmærkning til Mig Selv.
  Forf Jeg anmoder de klogeste Mennesker i
  Verden ~: D'Hrr. kritiske Anonymer, om at
  sætte disse Tanker i Vers.
  Kritiske Anonymer i Morgenbladet, Constitu-
  tionelle, Hermoder etc. etc. etc.

